NaiveNeuron/SloPal huggingface dataset:
Bernaťák, Tibor, poslanec NR SR (2017-05-10):
Ďakujem. V rozprave k uvedenému návrhu zákona nevystúpil nikto, preto pristúpime k hlasovaniu o pozmeňujúcich návrhoch zo správy výboru. Budeme hlasovať spoločne o bodoch 1 až 8 s odporúčaním gestorského výboru schváliť. Poprosím, dajte hlasovať.
Brocka, Július, poslanec NR SR (2013-09-19):
Ďakujem pekne, pán predseda. Hlasujeme o návrhu Jána Figeľa na vydanie zákona o ochrane osôb pri odhaľovaní trestnej činnosti (tlač 415). Najprv budeme hlasovať o návrhoch zo spoločnej správy. Pán predseda, dajte hlasovať spoločne o bodoch 1 až 19 so stanoviskom gestorského výboru schváliť.
Petrák, Ľubomír, poslanec NR SR (2017-04-06):
Pani kolegyňa, akt čistého zúfalstva, musím povedať. Ja som bol veľmi napätý, keď ste vyšli s tým bombastickým ohlásením, že teraz predstavíte organizácie tretieho sektora SMER-u, ktoré ako sa tu neuveriteľne nabaľujú, no a som zostal akože ešte vo väčšom nemom úžase. Ak som dobre počítal, tak Čistý deň dostal dve dotácie, 35-tisíc a 25-tisíc, z toho, čo ste čítali, čiže dohromady 60-tisíc. Keby toto mal byť kešový úplatok niekomu, tak sa vám na to ľahko vykašle. To je čistý akt zúfalstva, keď niekto príde s nejakým takýmto tvrdením. Nebláznite, nezhadzujte sa. Síce ste sa zhodili už dosť, ale toto klincuje tú rakvu úplne.
Zmajkovičová, Renáta, podpredsedníčka NR SR (2014-09-17):
V rozprave vystúpi pán poslanec Mikloško, nech sa páči.
Nicholsonová, Lucia, podpredsedníčka NR SR (2016-04-26):
Pán poslanec Sopko, nech sa páči.
Glváč, Martin, podpredseda NR SR (2017-06-21):
Ďakujem. Prosím povereného člena pre financie a rozpočet poslanca Petra Náhlika, aby informoval Národnú radu o výsledku prerokovania návrhu vo výbore a predložil návrh uznesenia Národnej rady. Ďakujem.
Želiezka, Ľubomír, poslanec NR SR (2016-06-16):
Ďakujem pekne za slovo. Vážený pán podpredseda, kolegyne, kolegovia, dovoľte mi z poverenia Výboru Národnej rady Slovenskej republiky pre ľudské práva a národnostné menšiny uviesť správu gestorského výboru k voľbe člena Správnej rady Ústavu pamäti národa. Dňa 11. februára 2016 uplynutím šesťročného funkčného obdobia zaniklo v Správnej rade Ústavu pamäti národa členstvo Antonovi Malackému, zvolenému Národnou radou, podľa § 12 zákona č. 552/2002 Z. z. – po zániku členstva člena správnej rady volí nového člena ten orgán, ktorý volil predchádzajúceho. Preto v súlade s uznesením Národnej rady č. 31 predsedníčka Výboru Národnej rady Slovenskej republiky pre ľudské práva a národnostné menšiny Erika Jurinová informovala všetkých poslancov Národnej rady o možnosti predložiť návrhy na kandidátov do voľby člena správnej rady. Do určenej lehoty boli výboru predložené dva návrhy, ktoré sú uvedené v tlači č. 149. Gestorský výbor návrhy prerokoval na svojej šiestej schôdzi a konštatoval, že obaja kandidáti spĺňajú podmienky definované zákonom a volebným poriadkom. Preto výbor odporúča Národnej rade zvoliť jedného člena Správnej rady Ústavu pamäti národa z predložených návrhov, respektíve uskutočniť opakovanú voľbu, ak vo voľbe nebude zvolený člen správnej rady. Pán podpredseda, prosím, otvorte rozpravu.
B. Bugár, podpredseda NR SR: (2004-06-29):
Ešte predtým má procedurálny návrh pán poslanec Maxon. M. Maxon, poslanec: Vážený pán podpredseda, z hľadiska čistoty hlasovania nemôžeme akceptovať ani to, čo predniesla pani poslankyňa Sárközy, pretože my sme už hlasovali o tom texte, ktorý bol. To, čo ona dnes namieta, že ústne to bolo povedané, to jednoducho bolo treba spraviť bezprostredne pred hlasovaním alebo v druhom čítaní. Tak len z hľadiska legislatívnej čistoty, prosím, sa dohodnime, že prerušíme hlasovanie, vrátime to do druhého čítania a tieto problémy sa usporiadajú.
Glváč, Martin, podpredseda NR SR (2018-09-17):
S faktickými poznámkami siedmi poslanci. Končím možnosť prihlásiť sa. Pán poslanec Kotleba ako prvý.
Paška, Pavol, predseda NR SR (2013-02-12):
Ďakujem. Pán poslanec Sulík.
Sloboda, Vladimír, poslanec NR SR (2017-10-17):
Ďakujem pekne. Ja len chcem pripomenúť, doplniť, že teda nie úplne všetky pripomienky VÚC-iek boli akceptované. Minimálne spomeniem žilinskú VÚC-ku, kde naozaj tie pripomienky akceptované neboli. A dôležitá poznámka bola, najmä čo sa týka opatrovateľskej služby, nakoľko ak naozaj podporujeme to najrozumnejšie riešenie, to znamená, že aby naši seniori boli opatrovaní normálne doma v domácom prostredí, jednak je to aj pre nich rozumnejšie a jednak je to koniec koncov aj pre nás ekonomickejšie, lebo vždy tá domáca starostlivosť vyjde lacnejšie ako starostlivosť v zariadení. Tak je potom z našej strany minimálne nerozumné, aby sme túto možnosť nevyužili a nepodporovali opatrovateľskú službu takisto príspevkom. To znamená, že namiesto toho, aby sme naozaj postupne zo zariadení upúšťali a ostávali v domácom opatrovaní.
Ďuriš Nicholsonová, Lucia, podpredsedníčka NR SR (2019-05-13):
Vyhlasujem všeobecnú rozpravu k tomuto bodu za skončenú. Chcem sa opýtať pána navrhovateľa, či je niečo, čo chce ešte niečo dodať. Áno. Nech sa páči, záverečné slovo.
Hort, Milan, podpredseda NR SR (2010-12-01):
S faktickou poznámkou na vystúpenie pána poslanca Brocku sa prihlásil jeden pán poslanec, Viliam Jasaň. Uzatváram možnosť prihlásiť sa s faktickou poznámkou. Slovo má pán poslanec Jasaň, nech sa páči.
V. Veteška, podpredseda NR SR: (2005-01-18):
Prerušujem rokovanie Národnej rady Slovenskej republiky. Stretneme sa o 13.00 hodine v súlade s plánom rokovaní Národnej rady. A teraz rokuje poslanecké grémium pod vedením pána predsedu parlamentu Hrušovského, kde bude dohoda medzi poslaneckými klubmi o spôsobe pokračovania v rokovaní mimoriadnej schôdze Národnej rady a následne o rokovaní riadnej schôdze Národnej rady. Prajem vám dobrú chuť. (Prerušenie rokovania o 12.02 hodine.) (Po prerušení rokovania 35. schôdze NR SR sa začala 36. schôdza NR SR.) (Po prerušení rokovania 36. schôdze NR SR pokračovalo rokovanie 35. schôdze NR SR.)
Antal, Peter, poslanec NR SR (2017-03-23):
Teraz pristúpime k hlasovaniu o pozmeňujúcich a doplňujúcich návrhoch zo spoločnej správy, ktoré neboli vyňaté na osobitné hlasovanie. Gestorský výbor odporúča hlasovať spoločne o bodoch 1 až 18 a bodoch 20 až 31 s odporúčaním schváliť.
Figeľ, Ján, podpredseda NR SR (2014-03-18):
Ďakujem pekne. Teraz dávam slovo pánovi spravodajcovi, ktorého určil navrhnutý gestorský výbor pre sociálne veci, pánovi poslancovi Viliamovi Jasaňovi. Nech sa páči.
F. Petrák, poslanec: (2002-08-19):
J. Migaš, predseda NR SR: Fakticky to ide o technicko-legislatívnu úpravu. Takže nech sa páči. (Hlasovanie.) Prítomných je 114 poslancov, za 79, proti 10, zdržalo sa 25, všetci hlasovali. Tento návrh sme schválili. Ďalej.
Bugár, Béla, podpredseda NR SR (2018-06-19):
Prezentujme sa a hlasujme. (Hlasovanie.) Prítomných 143 poslancov, proti 42, zdržalo sa 101 poslancov. Návrh nebol schválený. Nech sa páči.
Grendel, Gábor, podpredseda NR SR (2022-04-28):
Pán poslanec Viliam Zahorčák.
Danko, Andrej, podpredseda NR SR (2024-06-26):
S reakciou pán poslanec Jakab.
Kamenický, Ladislav, poslanec NR SR (2023-02-01):
Ďakujem pekne. Vážení kolegovia, ja si rád vypočujem rôzne, rôzne názory v debatách aj rôznych analytikov. Ja som minule počul jednu úžasnú vetu, ktorú, na ktorej sa zhodli obidvaja teda komentátori, ktorí povedali, že čím viac tankov pôjde na Ukrajinu, tým menej zomrie Ukrajincov v konflikte s Ruskom. To je, to je strach, toto je teda logika, ktorej teda ja nechápem. Ja poviem otvorene, čím viac sa bude futrovať zbraní, tak tým sa bude predlžovať konflikt. My vieme veľmi dobre, že táto vojna je proxy vojnou na Ukrajine, ktorú musí rozhodnúť Rusko a musia ju rozhodnúť Spojené štáty. Takisto, samozrejme, Európska únia by mala robiť všetko pre to, aby chránila aj Európska únia, takisto Slovenská republika svoje záujmy. To znamená, aby sme sa nezaťahovali do tretej svetovej vojny. Ak to budeme takto robiť, tak všetci, všetci v Európe budú trpieť, bude trpieť Ukrajina. A kto sa bude tešiť? Spojené štáty. Pán Naď, vy ste, vy ste odoslali všetky naše zbrane na Ukrajinu, rozprávate tu o desiatkach miliónov, ktoré ste zinkasovali, a vy budete asi vyhadzovať tie dolárovky takto do vzduchu, aby nás tu chránili. Kde sú migy uzemnené, S-300 ste darovali, BVP-čka odišli, odišli húfnice. A ja vám poviem jedno, my chodíme medzi ľudí a jeden človek ma zastavil, ja už neviem ani, ako sa volá, ani odkiaľ bol, a povedal mi, že viete, my už v tých skladoch máme asi len dva granáty . Vy ste demilitarizovali Slovenskú republiku! Toto je, toto je tá vaša ochrana bezpečnosti na Slovensku! A potom čo urobíte? Budete desaťnásobne predražené zbrane nakupovať v Spojených štátoch, pán Naď, to je pravda. Bude to veľký biznis, akurát Európa, Slovensko, Ukrajina, všetci budú trpeť.
Laššáková, Jana (2015-09-30):
Na vystúpenie pána poslanca s faktickými poznámkami páni poslanci Huba, Pfundtner, Kuffa a Simon. Končím možnosť prihlásiť sa s faktickými poznámkami. Nech sa páči, pán poslanec Huba.
Brocka, Július, poslanec NR SR (2011-05-20):
Ale ja som to chcel povedať tak, aby to počul aj pán poslanec Matovič, prepáčte, ale toto je istý prejav občianskej neposlušnosti, ak poslanec Národnej rady si bude vynucovať účasť všetkých poslancov pri rokovaní o svojom bode? Ako prídete k tomu vy, ktorí predkladáte návrh zákona a nie sú tu tí ostatní, to proste, to my nebudeme rovní v právach a v povinnostiach? (Potlesk.) Pán poslanec Matovič bude rozhodovať o tom, kedy on svoj návrh predloží? Veď on vôbec nevie, o čom je poslanecká práca. On je tu už rok od volieb a on nepochopil, že jeho povinnosťou, keď predložil návrh, je ho tu odôvodniť. No, navrhujem, aby pán poslanec Matovič sa vrátil do sály a svoj návrh predložil a odôvodnil, veď ja tu preto sedím, pán poslanec. Ja tu kvôli vám sedím, aby som bol pri tom, keď budete zdôvodňovať svoj návrh. (Potlesk.)
Cséfalvayová, Katarína, poslankyňa NR SR (2016-05-19):
Ďakujem pekne. Vážený pán predsedajúci, vážené panie poslankyne, vážení páni poslanci, dovoľte mi predniesť zápisnicu z hlasovania o výsledku tajného hlasovania o návrhu na voľbu predsedu Štátnej komisie pre voľby a kontrolu financovania politických strán, ktoré sa konalo 19. mája 2016. Na tajné hlasovanie o návrhu na voľbu predsedu Štátnej komisie pre voľby a kontrolu financovania politických strán bolo vydaných a poslanci si osobne prevzali 90 hlasovacích lístkov, teda na voľbe bolo prítomných 90 poslancov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na voľbu predsedu Štátnej komisie pre voľby a kontrolu financovania politických strán všetci poslanci odovzdali hlasovacie lístky. Z 90 odovzdaných hlasovacích lístkov bolo 11 neplatných a 79 platných. Podľa platných hlasovacích lístkov overovatelia zistili, že pri voľbe Mojmíra Mamojku za nehlasoval nikto, proti hlasovalo 50 poslancov, zdržalo sa hlasovania 29 poslancov, Petra Repáka za nehlasoval nikto, proti hlasovalo 52 poslancov, zdržalo sa hlasovania 27 poslancov, Vladimíra Cipciara za nehlasoval nikto, proti hlasovalo 55 poslancov, zdržalo sa hlasovania 24 poslancov, Karola Nagya za nehlasoval nikto, proti hlasovalo 55 poslancov, zdržalo sa hlasovania 24 poslancov, Martina Vahančíka za hlasovali 3 poslanci, proti hlasovalo 55 poslancov, zdržalo sa hlasovania 21 poslancov, Andreja Pitoňáka za nehlasoval nikto, proti hlasovalo 54 poslancov, zdržalo sa hlasovania 25 poslancov, Petra Polláka za nehlasoval nikto, proti hlasovalo 55 poslancov, zdržalo sa hlasovania 24 poslancov, Jána Mičovského za nehlasoval nikto, proti hlasovalo 58 poslancov, zdržalo sa hlasovania 21 poslancov, Vladimíra Pčolinského za nehlasoval nikto, proti hlasovalo 54 poslancov, zdržalo sa hlasovania 25 poslancov, Vladimíra Zemana za hlasovalo 15 poslancov, proti hlasovalo 40 poslancov, zdržalo sa hlasovania 24 poslancov, Eduarda Báránya za hlasovalo 58 poslancov, proti hlasovalo 18 poslancov, zdržali sa hlasovania 3 poslanci, Vladimíra Hiadlovského za nehlasoval nikto, proti hlasovalo 54 poslancov, zdržalo sa hlasovania 25 poslancov, Jozefa Szabóa za nehlasoval nikto, proti hlasovalo 55 poslancov, zdržalo sa hlasovania 24 poslancov, Juraja Kolaroviča za nehlasoval nikto, proti hlasovalo 55 poslancov, zdržalo sa hlasovania 24 poslancov. Na voľbu predsedu Štátnej komisie pre voľby a kontrolu financovania politických strán je potrebný súhlas nadpolovičnej väčšiny prítomných poslancov. Overovatelia konštatujú, že v tajnom hlasovaní bol za predsedu Štátnej komisie pre voľby a kontrolu financovania politických strán zvolený Eduard Bárány. Overovatelia poverujú svojho člena Katarínu Cséfalvayovú oznámiť výsledky hlasovania Národnej rady Slovenskej republiky. Ďakujem pekne.
Lackovič, Marek, poslanec NR SR (2024-04-24):
Ďakujem pekne, pán predsedajúci. No ja som si urobil taký malý prieskum a našiel som tam Maďarsko, Rusko, Bielorusko, Turecko, Egypt a Čína. Toto sú krajiny, ktoré niečo podobné zaviedli aj u seba, tak zaujímalo by ma možno, že ktorý model zaujal vládnu koalíciu z týchto krajín, alebo ktorá krajina, prípadne či chcú ísť ešte ďalej a rovno mimovládnym organizáciám schvaľovať nebodaj prijímanie financií, alebo ich rovno zakázať. Naozaj ocitli sme sa a ocitáme sa v spoločnosti ako je Maďarsko, Rusko, Bielorusko, Turecko, Egypt a Čína. Naozaj sem chceme ísť, v tejto spoločnosti sa chceme ocitnúť? Skúste ešte zvážiť, či toto je to, čo chceme. Ďakujem pekne.
Zajac, Pavol, poslanec NR SR (2015-12-11):
Vážený pán neprítomný premiér, nuž všetko je predvolebná kampaň, aj vaše vystúpenie bol čistý marketing, čistá predvolebná kampaň, ja vám gratulujem k tomu, že dneska prišiel, že ste podpísali zmluvu s Jaguarom a že tu budú nové pracovné miesta. Ale vo vašom vystúpení som nepočul ani jedno slovo na obhajobou tejto zlodejiny, keď tu cez jednu kompu sa má z peňazí všetkých občanov Slovenska ukradnúť 30 až 50 mil. eur. To znamená, že ani vy nesúhlasíte s takouto zlodejinou. Lebo ste sa to ani neodvážili obhajovať, takúto zlodejinu, ani pol slova ste nepovedali na obhajobu ministra Žigu v tomto prípade a pána Lazára, šéfa Vodohospodárskej výstavby. Takže v tejto časti, keď ste nepovedali nič na obhajobu, ja s vami súhlasím, pretože toto sa nedá obhájiť, aby firma, ktorá mala predtým nulový obrat, odrazu mala miliónový obrat s Vodohospodárskou výstavbou, končila v schránkovej firme, vo firme na adrese v Spojených štátoch, kde sídlila aj firma, kde bol emisný škandál, a táto firma odrazu má robiť takýto biznis niekoľkonásobne drahší, ako keď to robil štátny podnik? Pán premiér, ani minútu ste neobhajovali pána Žigu v tomto prípade, lebo toto sa nedá obhájiť. Toto je neobhájiteľné. Preto sme očakávali, že pán minister Žiga, keď sa dozvie o tejto kauze, okamžite pána Lazára odvolá. A táto schôdza nemusela byť! Lenže s vami sa inakšie nedá, ako cez tento systém odvolávania. A toto nie je o predvolebnej kampani, toto je o chránení peňazí občanov Slovenska. Na ICE vlaky treba, robia stratu 1,2 mil. a nie sú na to peniaze, ale 20-30 mil. sa ukradne cez kompu. (Potlesk.)
Borec, Tomáš, minister spravodlivosti SR (2012-10-17):
Veľmi pekne ďakujem za slovo pani predsedajúca. Dovoľte, aby som požiadal o otvorenie rozpravy z jednoduchého dôvodu, že, ako som už spomínal pri druhom čítaní, smernica, ktorá vlastne je transponovaná do zákona č. 211 má, samozrejme, veľmi blízku alebo teda veľmi konkrétnu, by som povedal, alebo je pod drobnohľadom Európskej komisie a už po ukončení druhého čítania vlastne sa nám ozval zástupca Európskej komisie, že vidí v jednom ustanovení novely infozákona jeden, jednu nepresnosť, ktorú by bolo vhodné upraviť alebo spresniť. Takže ide o vyslovene technickú vec a v tomto smere by som chcel požiadať o otvorenie rozpravy. Ďakujem pekne.
Simon, Zsolt, poslanec NR SR (2016-04-26):
Ďakujem pekne. Vážený pán podpredseda vlády, minister vnútra Robert Kaliňák, zastupujete vládu a uchádzate sa o dôveru vlády v parlamente pri programovom vyhlásení vlády. Z vášho vystúpenia ale sršala iba arogancia, rovnako ako za vlády Roberta Fica 2. Vaše vystúpenie naozaj bolo v hesle kontinuity. Takéto správanie SMER robil v minulom volebnom období. Za toto vás občania tejto krajiny odmenili tým, že z 83 poslancov ste išli na 49. Uchádzate sa o dôveru parlamentu a pokračujete vo vláde nie vďaka vašim výsledkom, to, čo ste doteraz urobili, vďaka tej kontinuite, kde chcete pokračovať, ale len vďaka tomu, že akože pravicové strany vám túto vládu umožnili vytvoriť. Nie vďaka vašim výsledkom, ale vďaka tomu, že vám niekto iný toto umožnil. Z vystúpenia žiadny návrh, ako chcete riešiť korupciu, klientelizmus alebo predražené nákupy, nešli, neriešili ste. Vaši koaliční partneri naozaj musia byť na vás hrdí za tento krásny umelecký výkon, ktorý ste predviedli. Pravda je však, že ste kritizovali aj predstaviteľov alebo účastníkov vlády Ivety Radičovej. Pán minister, pozrite sa doprava, pozrite sa za seba, sedia tam tí istí partneri, ktorí sedeli aj v tej vláde, ktorú kritizujete. Kritizovali ste, tá kritika smerovala aj k nim? Takže veľmi ste sa nevenovali programovému vyhláseniu vlády, len kritike a invektívam. Občania dostali obraz, aká bude táto vláda, ktorú chcete a teraz vytvárate... (Prerušenie vystúpenia časomerom.)
Pellegrini, Peter, predseda NR SR (2015-11-19):
S reakciou na faktické poznámky pán poslanec Mihál.
Hlina, Alojz, poslanec NR SR (2014-09-17):
Pán predseda, nezávidím vám, to bude skúška vašej schopnosti viesť schôdzu. Máte tu avízo o prudkom porušení rokovacieho poriadku. Som, sám som zvedavý, ako necháte vášho kolegu milovaného a liblinga tuná utiecť. Inak, mimochodom ma to v celku zaujíma, že koho tá z mojej rodiny, nuž... (Prerušenie vystúpenia predsedajúcim.)
Faič, Vladimír, poslanec NR SR (2023-05-17):
Ďakujem. Tiež nemám rád, vážení kolegovia, osobné útoky, ani som nikdy takto nevystupoval. Včera pri rozprave a vtedy vznikli vlastne spory, sa diskutovalo o veciach, ktoré predniesol pán exminister Budaj a ktoré absolútne nereagovali na podstatu veci a nereagovali na to, prečo nedodržali uznesenie výboru pre európske záležitosti, ale povedal všetko, čo mal na mysli a obhajoval svoje postupy na ministerstve a vôbec sa nedržal toho, k čomu smeruje to uznesenie, ktoré tu bolo predložené. V tejto súvislosti chcem dať súhlas pánovi poslancovi Dostálovi k tomu, že ako stavali alebo postavili ku kompetencii a k tomu uzneseniu, ktoré malo výbor, ktoré dal výbor a ukazuje to zároveň aj na vzťah ministerstva k dodržiavaniu ústavy a ostatných zákonov. Ale musím tu pripomenúť, že tá odchádzajúca vláda s najnižšou dôverou v histórii sa takto správala a takto sa stavala k ústave a k ostatným zákonom aj v iných veciach. A zase naopak, vo veciach, kde mala kompetencie dočasne poverená vláda, tým veciam sa nevenovala. Či už sa jedná o vysokých cenách potravín, alebo problémov v zdravotníctve, alebo iné veci. Ale naopak, išla do vecí, kde im jednoznačne ústava takéto kompetencie nedávala. Ďakujem.
Nash, Natália, poslankyňa NR SR (2024-01-11):
Ďakujem za slovo, pán predsedajúci. Chcem vyjadriť naozaj obdiv nad tým, ako trefne si pomenoval, čo nás čaká, čakajú nás hospodárske škody, zastavenie eurofondov, vyháňanie talentov zo Slovenska. Tie hospodárske škody nás čakajú tým, že sa začne enormne kradnúť, zastavenie eurofondov znamená, že tu budú machinácie a špekulácie s eurofondami tak, ako sme ich poznali za Ficove vlády, vyháňate talenty, naozaj v takejto krajine nebude chcieť nikto mladý žiť, kto chce mať perspektívu a kto chce vidieť slušnú budúcnosť. Ohrozujete tým výstavbu nových škôl a nemocníc, beriete našim deťom budúcnosť. Veľmi trefne si zacitoval z listu Európskej komisie, ktoré nás upozorňuje na nadužívanie skráteného legislatívneho konania v takejto vážnej veci, akou je rušenie Úradu špeciálnej prokuratúry. Ich naliehavosť je falošná aj preto, lebo práve toto skrátené legislatívne konanie môže na Slovensku spôsobiť zastavenie čerpania eurofondov. Návrhy spôsobia zníženie ochrany finančných záujmov Európskej únie na Slovensku, tieto návrhy zavádzajú amnestovanie závažnej kriminality proti záujmom Európskej únie. Tieto návrhy demaskujú snahy o vytvorenie takého stavu, kde sa bude dať špekulovať s dotáciami, zneužívať eurofondy, stav, ktorý otvorí priestor pre obrovskú korupciu. Slovensko uvrhnú takto do chudoby, okrádajú ľudí o budúcnosť, okrádajú ich o nové investície, na ktoré nedokážu nájsť peniaze v štátnom rozpočte. Pre nás sú eurofondy nenahraditeľné. Ďakujem pekne. (Potlesk.)
Kuffa, Štefan, poslanec NR SR (2014-06-10):
Ďakujem za slovo. Vážená pani podpredsedníčka, kolegyne, kolegovia, navrhovateľka, predkladateľ, dovoľte mi niekoľko slov, že je to nejaký ten čas, asi druhý týždeň, čo sme to tu mali v pléne Národnej rady. Ja som len toľko chcel podotknúť, že v podstate pri tej výchove a formovaní mladého človeka a zvlášť detí sú potrební rodičia a potrebná je rodina. Koľkokrát sa tuná tak zamýšľam nad tým, možno kolegovia liberáli sa budú na mňa hnevať, ale veľakrát možno predkladajú tuná také návrhy zákonov, s ktorými ja vnútorne nesúhlasím, a na druhej strane tiež sa čudujem veľakrát, že ako liberáli predkladajú tuná zákony, akoby chceli uberať možno práva tým prvotným, primárnym vychovávateľom, ako sú rodičia. Tú predškolskú výchovu, ja len veľmi krátko by som na to reagoval. Myslím si, že mala by byť predovšetkým na báze dobrovoľnosti, nie na báze povinnosti a jednoducho zavádzať tuná od veku 3 rokov tú predškolskú výchovu ako povinnú dochádzku kvázi akoby školskú alebo predškolskú, ako to nazveme, nemyslím si, že to je tá najlepšia forma do 3 rokov veku dieťaťa, vtedy sa vštepujú už aj vrátane prenatálneho obdobia v podstate zvyky a návyky správania, formuje sa osobnosť človeka. Samozrejme, aj ten vek po, potom po tých troch rokoch do šiestich, do siedmich rokov a v podstate aj celý zvyšok života, aj celý čas, tak ten človek je formovateľný. Myslím si, že predovšetkým rodina je tou najlepšou. Áno, nie všetci vo svojom živote máme práve to šťastie, aby sme vyrastali v normálnej harmonickej rodine. Áno, chápem aj túto vec. Ale niekoho vytrhávať, by som povedal, pod tlakom zákona z kontextu rodinnej výchovy, ja s tým nejako sa nestotožňujem, aj keď viem, že veľakrát to prostredie môže byť veľmi problematické v týchto rodinách. Ďakujem za pozornosť.
Pfundtner, Edita, poslankyňa NR SR (2011-03-30):
Ďakujem pekne. Pán poslanec, v tomto prípade musím súhlasiť s pánom Maďaričom. A ako on, rovnako vás vnímam ako skúseného a znalého tejto problematiky. Vo vašom vystúpení mi však chýba trošku viac objektivity. Veľmi živo si totiž pamätám minulotýždňovú rozpravu k návrhu zákona o prokuratúre. A tiež si pamätám argumenty poslancov z opozície, keď na podporu svojich tvrdení si pomohli aj stanoviskom Benátskej komisie, tej Benátskej komisie, ktorú súčasná opozícia aj pri novele zákona o štátnom jazyku požiadala o stanovisko, Benátskej komisie, ktorá pôsobí ako poradný orgán Rady Európy pre ústavné záležitosti, pričom veru identifikuje nesúlad a možné riziká, právne anomálie a neurčité ustanovenia v právnych predpisoch. Upozorňujem, že predmetným návrhom zákona sa snažíme plniť záväzky Slovenskej republiky, ktoré vyplývajú z Európskej charty regionálnych alebo menšinových jazykov, z Rámcového dohovoru na ochranu národnostných menšín, ale máme k dispozícii aj iné názory a stanoviská, či je to správa Rady Európy o implementácii Rámcového dohovoru na ochranu národnostných menšín alebo stanovisko Vysokého komisára OBSE pána Knuta Vollebaeka. Pýtam sa, prečo pri národnostných otázkach nevieme akceptovať nezávislé odborné stanoviská týchto orgánov, prečo po ich stanoviskách raz siahneme a inokedy nesiahneme. Nie je to účelové? Vážení kolegovia, nebuďme pokrytci, skúsme byť občas objektívnejší, aj keď je to možno v rozpore s hlboko zakorenenými pocitmi a možným presvedčením, a pokúsme sa rešpektovať odporúčania týchto orgánov. Ďakujem pekne.
Sopko, Miroslav, poslanec NR SR (2019-01-31):
Ďakujem, ďakujem, pani ministerka, za odpoveď. Viac-menej aj moja otázka smerovala k tomu, aby, jednak viem o tom podujatí a viem, že sa nachádza v programovom vyhlásení vlády a považujem za tak významné, aby, keďže ten čas sa blíži a vieme, že pokiaľ má ísť o dôstojné podujatie, je potrebné začať čím skôr v rámci súčinnosti spoluprácu. Jednak v jednotlivých subjektoch, ktoré tu boli spomenuté či už v samotnom meste alebo samosprávneho kraja. Som rád, že počujem, že tá súčinnosť tu nastáva, a budem veľmi rád, keď budem pravidelne informovaný o tom, akým spôsobom sa podarí spoločnými silami pripraviť čo najdôstojnejšie podujatie, ktoré bude prospešné pre reprezentáciu celého Slovenska.
Šeliga, Juraj, podpredseda NR SR (2020-11-26):
Ďakujem pekne. Pán poslanec, chcete sa dopýtať? Nechcete. Ďakujem pekne, pani vicepremiérka. Druhá otázka je od pani poslankyne Pleštinskej, ktorá je adresovaná pánovi ministrovi životného prostredia pánovi Budajovi, ktorého zastupuje pán minister Mičovský, a otázka znie: „Môže, resp. plánuje ministerstvo zasiahnuť ohľadom stavebného boomu v chránenej Demänovskej doline? Aké kroky vyvíja ministerstvo k obmedzeniam regulácie výstavby veľkých developerských projektov v chránených územiach? Myslím medializovanú Jasnú a Donovaly. Kde už ministerstvo zasiahlo pri výstavbe krytej lyžiarskej haly?“ Nech sa páči, pán minister, máte slovo.
Bugár, Béla, podpredseda NR SR (2016-09-14):
Pán poslanec Vašečka, budete reagovať na faktické poznámky? Nech sa páči.
Kleinert, Dana, poslankyňa NR SR (2024-05-10):
Ďakujem, ďakujem vám, pán Danko, za príležitosť konečne sa pochváliť. Sedím tu ako laureátka Národnej ceny za dizajn, kde som pracovala na folklórnom odeve. (Potlesk v sále.) Čiže spracovala som folklórny odev do podoby, ktorá teda nesršala nostalgiou, ale, naopak, ho reflektovala, takže ďakujem vám za túto príležitosť pochváliť sa, snáď budete trošku rešpektovať aj to, že viem, o čom hovorím. Ja som si začala zapisovať, čo ste tu teda vy spomínali, ale teda faktom je, že musela som prestať po chvíľke, pretože príliš veľa neprávd ste povedali, a možno je to zámer, možno nie, každopádne neboli to pravdy, neboli to fakty. Ono to, čo ste tu pred chvíľou povedali, je iba jasným prejavom toho, že vy vôbec nemáte tušenie, čo Slovensko potrebuje ani jeho dobrá reprezentácia v zahraničí, som o tom presvedčená. Pretože inak, nehovorím, že nemáte Slovensko rád, problém je v tom, že neviete, čo potrebuje. Využívate túto tému len na vlastné pohodlie, na individuálny pohodlný život, maniere, ktoré si môžte dovoliť a, žiaľ, aj nepoctivý prístup k argumentom. Ak by ste totižto vedeli, čo Slovensko potrebuje, vy by ste nás ani v rámci ministerstva kultúry a jeho činnosti neťahali naspäť do minulého storočia. Neťahali by ste Slovensko aj do izolácie, čo sa teraz reálne deje. A hlavne by ste nemohli hovoriť aj také, prepáčte mi za výraz, nezmysly o kultúre. Nerozdeľovali by ste nás falošnými dilemami, či nejaké pochody, alebo strecha, lebo všetci vieme, čo tu tomu trochu rozumieme, že takto tá otázka nikdy nestála. Čiže ak vy hovoríte o tom, že tu niekto rozdeľuje spoločnosť, tak je to presne takýmito falošnými dilemami. Falošnými dilemami medzi mestskou kultúrou a regionálnou, medzi strechou a pochodmi, medzi menšinami a väčšinou, proste takýmto spôsobom to nerobíte správne. Takže, ak Slovensko máte naozaj rád, tak sa k tomu správajte inak, pristupujte k téme poctivo. Ďakujem pekne. (Potlesk v sále.)
Grendel, Gábor, podpredseda NR SR (2022-03-17):
Dve faktické poznámky. Pán poslanec Tomáš Šudík.
Karahuta, Jaroslav, poslanec NR SR (2021-05-12):
Ďakujem pekne za slovo. Ja iba pár poznámok. Kolega poslanec Kremský určite k tomu povie viac. Nerozumiem prečo, pán poslanec, vyčítaš, vyčítaš to, že sa skrátili doby splatnosti pokút, veď to je v prospech ministerstva, ale aj v prospech toho podniku, ktorý tú pokutu dostane, pretože určite ste sa stretli v živote, že vám prišla pokuta, že pred rokom ste išli deväťdesiatkou v obci. To ani neviete, že vôbec v ten deň, kde ste boli, a to nehovoriac o tom, že po piatich rokoch, tak ako vaša bývalá vládna koalícia pripravila tento zákon, po piatich rokoch ten podnik už vôbec nemusí existovať. Čím kratšia doba, tým je to lepšie. A pokiaľ s týmto názorom nesúhlasíte, tak potom, a asi je takáto tendencia prenesená z minulosti, o čom svedčia rozsudky súdov, doživotné rozsudky súdov, doživotné, všetko doživotné, doživotné reštitúcie. Preboha, pri dnešnej technike, keď všetci máme telefóny, ktoré sú niekoľkonásobne výkonnejšie ako počítač prvej lodi, ktorá letela do vesmíru, my robíme roky a roky, päť rokov jednu pokutu? Veď toto, to nie je v poriadku. A čo sa týka o obsahu, nemám pocit, a ozaj sme to robili zodpovedne, aby sme niekde niekomu ublížili. Práve naopak, nastavujeme normálny stav, sme plnohodnotný člen Európskej únie a chceme byť konečne aj Slovenská republika právny štát. Ďakujem.
V. Veteška, podpredseda NR SR: (2005-03-15):
V. Horák, poslanec: Pán predsedajúci, pán podpredseda vlády, dovoľte mi, aby som v zmysle zákona Národnej rady Slovenskej republiky č. 350/1996 Z. z. o rokovacom poriadku vystúpil k už citovanému vládnemu návrhu zákona (tlač 1037) ako spravodajca Výboru Národnej rady Slovenskej republiky pre financie, rozpočet a menu. Uvedený návrh bol doručený poslancom Národnej rady v stanovenej lehote, čím boli splnené podmienky určené § 72 ods. 1 zákona Národnej rady Slovenskej republiky o rokovacom poriadku, t. j. doručenie návrhu najmenej 15 dní pred schôdzou Národnej rady Slovenskej republiky, na ktorej sa uskutoční jeho prvé čítanie. Predseda Národnej rady Slovenskej republiky posúdil uvedený návrh podľa § 70 ods. 1 zákona Národnej rady Slovenskej republiky o rokovacom poriadku a podľa legislatívnych pravidiel zaradil ho na rokovanie dnešnej schôdze. Ako spravodajca v prvom čítaní si osvojujem stanovisko, že predmetný návrh spĺňa z formálnoprávnej stránky všetky náležitosti návrhu zákona uvedené v § 67 a § 68 zákona Národnej rady Slovenskej republiky o rokovacom poriadku, ako i náležitosti určené v legislatívnych pravidlách, preto sa môže Národná rada Slovenskej republiky uzniesť na tom, že prerokuje uvedený návrh zákona v druhom čítaní. Odporúčania pre jednotlivé hlasovania budem čítať pred samotným hlasovaním, preto môžete teraz otvoriť rozpravu, pán predsedajúci.
Glváč, Martin, podpredseda NR SR (2019-06-25):
Ďakujem. Pýtam sa, či sa chce niekto prihlásiť do rozpravy ústne. Pardon, pardon, s faktickými poznámkami sedem poslancov. (Reakcie z pléna.) Takže máme tam tri procedurálne, tak skúsme... Počkám... (Reakcie z pléna.) Dobre. To znamená, tí, čo sú P-čka, tak to sú rozprava. Poprosím vás, vymažte sa všetci a prihlásime sa znova, no. Takže s faktickými poznámkami štyria poslanci. Končím možnosť prihlásiť sa. Pán poslanec Mizík, nech sa páči.
Jurinová, Erika, podpredsedníčka NR SR (2015-09-16):
S reakciou na faktické poznámky pán podpredseda Figeľ. Nech sa páči.
M. Jureňa, poslanec: (2009-12-08):
Československo v 50. rokoch prešlo transformáciou, keď sa roľník zmenil na družstevníka. A to bola tá transformácia, keď sa scelili pozemky, áno? Potom bolo určité obdobie, ukázalo sa, že áno, že z pohľadu hospodárenia je to dobré. Na druhej strane ale motivačný prvok tých konkrétnych ľudí, ktorí na tej pôde robia, prešlo sa na veľkovýrobné, sa zmenil. Čiže ak je v Rakúsku 300-tisíc farmárov a na Slovensku ich je 15-tisíc, tak v Rakúsku 300-tisíc rodín priamo žije vo vzťahu k pôde. Je to veľmi vážny rozdiel. Čiže nachádzame sa úplne v niečom inom. Takže považujem to za určitú politiku, pochopiteľne, ja som to povedal v úvode aj vo vzťahu k programovému vyhláseniu ako človek, ktorý som robil v poľnohospodárstve a mám k tomu určitý vzťah, tak by som mal i záujem na tom, aby sa to zmenilo, aby to možno išlo smerom k poľnohospodárovi lepšie. Ale ak si politicky  budeme klásť otázku a povie sa tu, že v roku 1998 a 2002 my sme neboli pri vláde. Prosím vás, kto v rokoch 1998 a 2002 bol pri vláde? A kto tu vtedy hovoril, že ani Hongkong nemá. No dnes povedať, že to bol Koncoš. Ale Koncoš bol členom Dzurindovej vlády, páni. (Reakcie v pléne.) No ale členom Dzurindovej vlády. Takže vy tu teraz nerozdeľujte. A pán Simon bol členom ktorej vlády? A dnes je to Most–Híd. A to budeme teraz hovoriť, že Most–Híd už nezodpovedá, alebo že sa tu budeme takto prerozdeľovať? Bola to vláda Mikuláša Dzurindu, páni. Takže jedna otázka. Hovoríme, že jedno percento je stanovené. Kým, prosím vás, jedno percento je stanovené? Slovenským pozemkovým fondom? Ale veď to je samostatná inštitúcia, ktorá si stanovuje. Ale nie je to 1 %. Momentálne je to viac ako 2 %. Stanovuje si prenájom. Veď ona si to môže stanovovať, keď spravuje štátne pozemky a spravuje pozemky nezistených vlastníkov. Takže si myslím, že troška demagógie v tomto návrhu a troška populizmu, pretože nieže, páni, nie je to politika, že to je vážny záujem a úprimne pamätáte na toho vlastníka pozemku. Osem rokov ste vládli a nepamätali ste úprimne na toho vlastníka pozemku a teraz sa vo vás našiel ten sociálny prejav, tá empatia a teraz ste si spomenuli na toho vlastníka pozemku a pamätáte naňho. Veľmi pekne vám ďakujem.
Hrnčiar, Andrej, podpredseda NR SR (2016-10-21):
Pani poslankyňa Verešová.
B. Bugár, podpredseda NR SR: (2005-02-03):
(Hlasovanie.) Prítomných 134 poslancov, za 132, zdržali sa 2. Konštatujem, že spomenuté body pánom poslancom, spoločným spravodajcom boli schválené. Nech sa páči.
Šeliga, Juraj, podpredseda NR SR (2020-11-24):
Ďakujem. Prezentujme sa, prosím, a hlasujme. (Hlasovanie.) Prítomných 138, za 87, proti nikto, zdržalo sa 51, hlasovali všetci prítomní. Nech sa páči.
Vašečka, Richard, poslanec NR SR (2020-07-08):
Ďakujem pekne za slovo. Ďakujem pani poslankyni za jej vystúpenie, za také veľmi konkrétne a pokojné poukázanie na konkrétnu pomoc. Ako povedala, ja s tým úplne súhlasím. Potrat, zabitie nenarodeného dieťaťa nie je riešením. A my preto ponúkame veci, ktoré riešeniami sú, ktoré pomáhajú, ktoré zároveň ukazujú, že potrat nie je dobrý, nie je riešením a že ak sa nejaké problémy vyskytnú, a vieme, tí, ktorí sme rodičia, vieme, že s narodením, s výchovou detí je veľa starostí, tak štát nakoľko môže, tak chce pomôcť. My sme preto prišli s konkrétnymi návrhmi, s konkrétnymi riešeniami. Aj ja som spolupredkladateľom tohto návrhu zákona a som veľmi rád, že kolegyne ako Anka Záborská alebo Lucia Drábiková ako ženy, ako matky preniesli do tohto, do tohto návrhu to, čo vnímajú ako vážne problémy, a zároveň ako konkrétne riešenia, ktoré môžu v tejto veci pomôcť. Ďakujem.
Danko, Andrej, podpredseda NR SR (2024-09-26):
Ďalšia otázka je poslankyňa Nash na ministra práce Erika Tomáša. Pán minister, videli ste... Alebo doplňujúca otázka bola?
Grendel, Gábor, podpredseda NR SR (2022-10-04):
Dve faktické poznámky na vystúpenie pána poslanca. Ako prvý pán poslanec Vladimír Baláž.
Schlosár, Rastislav, poslanec NR SR (2023-05-03):
Pán poslanec Pročko tu síce neni, ale keď niekde počúva, tak by som ho chcel vyzvať teda, aby sa upokojil, aby tu nevykrikoval tak ako pán poslanec Mazurek, na ktorého tak často poukazuje, lebo teraz to bolo rovnakej hlasovej intenzity, ako to robí on, čo neviem, či sa mu chce pripodobniť. Ja som hovoril len o tom, že na jednej strane, na jednej strane chcú zakázať zhromaždenia pred obydliami politikov, úradníkov a podobne, aby tam ľudia demonštrovali, ale pritom jeho súputníci z OĽANO, jeho ikona Matovič, tak ten to robil pred Bonaparte, kde teda, čo bolo obydlie Ficovo a to mu už nejakým spôsobom nevadilo, ale teraz, keď prídu ľudia protestovať proti ich politike, tak to mu už vadí, to už treba zakázať, z toho treba urobiť trestný čin. Vy ste v tomto ešte v podstate horší ako vláda pred vami, pretože tá aspoň tie zhromaždenia nezakazovala, umožnila vám demonštrovať pred tým Bonaparte, ale vy už takéto niečo pre iných ľudí pred obydliami vašimi alebo vašich, vašich podporovateľov to už nechcete nejakým spôsobom umožniť. Pán poslanec Šeliga, ja sa pýtam možno vás, že za čo ste vyštudovali vy, keď hovoríte, že ja som vyštudoval za klobásy, za čo ste vyštudovali vy, pretože vy to nejako evidentne nechápete. Neviem teda, do akej miery ste ten zákon čítali, ako ste sa podieľali na tom, ale ja vám kľudne ukážem konkrétne paragrafy, môžme sa stretnúť po tejto rozprave, môžem vám to poslať do mailu vášho oficiálneho, konkrétnu analýzu, na čo som mal, teda čo som mal na mysli, keď som hovoril o tom, že za podnecovanie dostanete až tri roky väzenia, ale pritom za prechovávanie drog, 20 dávok tvrdých drog, čo už je v podstate na úrovni dílovania, dostanete menej. Ja vám to konkrétne ukážem, môžme si to porovnať a tam to presne uvidíte. A keď hovoríte o tom, že my nejakým spôsobom, alebo vy teda že chcete humanizovať ten trestný systém, ja, tak ja hovorím, že vy vlastne humanizujete zločiny, vy humanizujete zločincov, ale dehumanizujete, dehumanizujete obete trestných činov. Pretože toto je výsmech obetiam všetkých trestných činov počnúc tých, ktorí padnú za obeť tej detskej pornografii, až po tých, ktorí padnú za obeť drogám... (Prerušenie vystúpenia časomerom.)
Poliačik, Martin, poslanec NR SR (2013-06-18):
Pán predseda, dávam procedurálny návrh, aby sme spojili rozpravu k bodom 7, 57 a 58, čísla tlačí 587, 569 a 571. Keďže všetky tri body sa týkajú toho istého zákona a v zásade riešia tú istú vec, tak efektívnejšie by bolo asi sa o nich porozprávať naraz, ako to rozdeliť na tri rôzne rozpravy. Ide o zákon o hlásení pobytu, ktorý vrátil pán prezident, a dve novely, ktoré navrhujú poslanci.
A. Belousovová, podpredsedníčka NR SR: (2009-10-27):
Vyhlasujem rozpravu za skončenú. Pán minister, ako navrhovateľ, chcete k rozprave zaujať stanovisko? Nech sa páči.
Hrnčiar, Andrej, podpredseda NR SR (2019-09-11):
Otváram všeobecnú rozpravu. Do rozpravy som nedostal žiadnu písomnú prihlášku. Chce sa niekto prihlásiť ústne? Končím možnosť nahlásiť sa do rozpravy a prerušujem rokovanie o tomto bode programu. Pristúpime k druhému čítaniu o vládnom návrhu zákona, ktorým sa mení a dopĺňa zákon č. 80/1997 Z. z. o Exportno-importnej banke Slovenskej republiky v znení neskorších predpisov a ktorým sa menia a dopĺňajú niektoré zákony . Vládny návrh zákona je uverejnený pod tlačou 1514, spoločná správa výborov má tlač 1514a. Prosím ministra financií Slovenskej republiky Ladislava Kamenického, aby vládny návrh zákona odôvodnil.
Laššáková, Jana, podpredsedníčka NR SR (2015-06-19):
Pán poslanec Poliačik, nech sa páči, máte slovo.
Horváthová, Eva, poslankyňa NR SR (2020-03-24):
Ďakujem pekne za slovo. Pán poslanec Kuffa, tiež mám takú výtku voči tebe. Na predchádzajúcej schôdzi si protizákonne, proti rokovaciemu poriadku skrátil alebo sa aj schválilo skrátenie rozpravy na dve a pol minúty. Sám si to prekročil. Už musím povedať, že naozaj mi chýbali tieto tvoje prejavy v parlamente. Ale chcem byť vecná. Súc, sú dva typy, dve skupiny krajín. Jedna krajina, jedna skupina krajín je tá, ktorá zatiaľ zvláda túto obrovskú pandémiu a k tým by som zaradila aj Slovensko. Je to aj vďaka tomu, že sme sa pomerne rýchlo rozhýbali. A to sa chcem aj verejne poďakovať bývalému premiérovi Pellegrinimu, ktorý sa rozhodol, rozhodol sa o opatreniach, ktoré urobil podľa môjho názoru veľmi dobre a boli pomerne, pomerne obmedzujúce. Otázka je, či to mohol alebo mal urobiť skôr, ale ja som každopádne vďačná za tieto opatrenia. Aj vďaka tomu a vďaka tým, ktoré budeme v nich pokračovať, zatiaľ Slovensko má toľko nakazených, koľko má. Je pravda, že parlament je časovanou bombou. Už len to, ako chodíme tajne hlasovať a tlačíme sa na schodoch v polmetrových odstupoch, je veľké riziko. Nepomôžu nám jednorazové rúšky, ani dokonca taký ventilátor, ako ja mám, pokiaľ niekto tu bude nakazený, tak sme v riziku všetci. Chápem túto schôdzu tak, že je, bola potrebná, pretože tá situácia sa môže zhoršovať. Pýtam sa, prečo si neberieme príklad z krajín, kde je objektívne dokázané, že zvládli túto pandémiu aj vďaka týmto opatreniam a sledovaniam. Presne v zákone je napísané, že Úrad verejného zdravotníctva bude spracovávať tieto informácie. Ja tých ľudí poznám, ktorí tam pracujú, a nemyslím si, že by boli tieto informácie zneužívané. A prosím, nenamýšľajme si, že nie sme sledovaní alebo že nevie, nevedia... (Prerušenie vystúpenia časomerom.)
P. Farkas, poslanec: (2001-12-11):
Po b). Národná rada Slovenskej republiky berie na vedomie správu o plnení štátneho rozpočtu Slovenskej republiky za I. až III. štvrťrok roku 2001. Nech sa páči, pán predseda, dajte o tomto návrhu uznesenia hlasovať. J. Migaš, predseda NR SR: Ďakujem, pán spravodajca. Prezentujme sa a hlasujme o uznesení, ktoré predniesol pán spravodajca. Hlasujeme, hlasujeme o uznesení k tlači 1249, to znamená k správe o plnení štátneho rozpočtu Slovenskej republiky za I. a III. štvrťrok roku 2001. Hlasujeme o uznesení k tlači 1249. Hlasujeme. (Hlasovanie.) Prítomných je 89 poslancov, za 62, proti nikto, zdržalo sa 26, nehlasoval 1. Konštatujem, že sme schválili uznesenie Národnej Slovenskej republiky k správe o plnení štátneho rozpočtu Slovenskej republiky za I. a III. štvrťrok roku 2001. Ďalej budeme hlasovať o vládnom návrhu zákona o poisťovníctve , tlač 1235, v prvom čítaní. Spravodajcom je pán poslanec Ferdinand Petrák. Nech sa páči, pán poslanec, uveďte hlasovanie.
Čaplovič, Dušan, poslanec NR SR (2011-03-25):
Ďakujem veľmi pekne. Dovolím si doplniť historické vedomosti pána Matoviča. Dnešný deň 25. marca popri iných o 20.20 v roku 1942 odišiel prvý vlak do koncentračného tábora s tisíckami žien a detí. Aj na toto by sme si mali spomínať a pripomínať, tak ako si spomenuli občania včera v Poprade. Ďakujem vám veľmi pekne. (Potlesk.)
Grausová, Natália, poslankyňa NR SR (2018-11-29):
Pán predsedajúci, páni ministri, vážené kolegyne, kolegovia, nedá mi nezareagovať na pána Erika Tomáša, ktorý jednak povedal, že neviem koho, ktosi dostal v Európe poklonu, teda resp. pochvalu za; vyhlásený je za najlepšieho neviem čoho. Nemyslím si, že keď to niekto dostane, takúto pochvalu, v Európe, skôr by som to považovala za, nemyslím si, že je to až taká chvála, skôr niekedy to môže byť skôr aj na hanbu, ale ďalej. Chcela by som, pán minister Richter, teda vždy ma veľmi prekvapí a dokonca pobúri, keď počúvam, že na Slovensku je nízka nezamestnanosť, pretože nezamestnanosť sa, pán Richter, nerieši vyháňaním ľudí za prácou do zahraničia. Nezamestnanosť sa rieši hľadaním práce a umožnením práce ľudí, ktorí žijú v danom štáte. Znova opakujem, že tento návrh zákona považujem za zločin. Zločin na Slovensku, zločin na Slovákoch, zločin na občanoch Slovenskej republiky. Prosím vás, neklamte tu, že my nemáme kvalifikovaných ľudí. Znova opakujem, že od toho, v tej dotyčnej, v tom nešťastnom Jaguari, od toho roku 2015 naozaj bolo dosť času postarať sa o to, aby tu bolo dostatok ľudí, ktorí by mohli ísť do zamestnania, dostatok Slovákov, naozaj nie sme odkázaní na to, dávať, privážať tých ľudí zo zahraničia. Ja si myslím, že keď máme milióny a miliardy na to, rozdávať ich zahraničným firmám; a to sú firmy, hlavne tie automobilky, ktoré sa z jedného dňa na druhý môžu zobrať a ísť do iného štátu, kde budú mať lepšie podmienky, a ostanú nám tu prázdne montážne haly. Tak ja si myslím, že keď máte dosť peňazí, na to ste našli, že aby ste miliardy do nich dotovali, tak by sa mohlo nájsť dosť peňazí na to, aby sme preškolili, rekvalifikovali tých našich ľudí, ktorých vraj máme nekvalifikovaných. Keď ste našli dosť peňazí na ministerstvo obrany, na obranu, ktorú vlastne, veď Slovensko predsa žiadnu obranu nemá. Nerobme si ilúzie, že my máme nejakú obranu. My máme žoldnierov, ktorých posielame do zahraničia, ale nie našu slovenskú obranu. Tak keď máte dosť peňazí a na stíhačky a neviem na aké drahé veci, tak jednoducho takisto by sa malo nájsť dosť peňazí na prekvalifikovanie a rekvalifikovanie niektorých ľudí. Napríklad aj Cigánov, Rómov, z ktorých mnohí by radi pracovali, nie sú všetci takí, že sa vyhýbajú práci. Aj tých treba zamestnať, ale ich treba v prvom rade vyškoliť. A zasa nehovorte, že to toľko trvá. Čo sa týka lekárov a zdravotných sestier, tých treba motivovať, aby zostávali tu a nie vyháňať ich všetkých do zahraničia. Tak isto aj kvalifikovaných inžinierov a iných ľudí z iných odborov. Samozrejme, nemyslím teraz na vyrábanie rôznych absolventov pofidérnych odborov, ako sociológia, politológia a etnológia, ktoré nám len chrlia, ktoré chrlia absolventov, a na potrebné kvalifikácie máme málo ľudí. A preto, opakujem ešte raz, považujem to za zločin, zločin na občanoch Slovenskej republiky a dávam procedurálny návrh, prosím, stiahnite tento zákon. Alebo, keď ho nestiahnete, tak ho aspoň obmedzte na dobu povedzme maximálne dvoch rokov, jedného roka, keď hovoríte, že v tomto momente toľko potrebujeme doviezť tých pracovných síl. Vďaka.
Pellegrini, Peter, predseda NR SR (2015-12-15):
Ďakujem veľmi pekne. Pani podpredsedníčka Laššáková.
Zmajkovičová, Renáta, podpredsedníčka NR SR (2014-03-21):
Pán poslanec Zajac.
Hrušovský, Pavol, podpredseda NR SR (2010-08-05):
Na faktické poznámky pánov poslancov chce reagovať pán poslanec Muňko. Nech sa páči, pán poslanec.
Kollár, Boris, predseda NR SR (2023-03-23):
Prosím, prezentujme sa a hlasujeme. (Hlasovanie.) Prítomných 140 poslancov, za 70, proti 5, zdržalo sa 57, nehlasovali 8. Konštatujem, že Národná rada sa uzniesla, že nebude pokračovať v rokovaní o návrhu zákona. Pokračujeme hlasovaním o bode 17 programu. Je to prvé čítanie vládneho návrhu zákona, ktorým sa mení a dopĺňa zákon č. 513/2009 Z. z. o dráhach. Je to tlač 1459. Spravodajcom je opäť pán poslanec Peter Vons. Prosím ho, aby uviedol hlasovanie. (Hlasovanie o vládnom návrhu zákona, ktorým sa mení a dopĺňa zákon č. 513/2009 Z. z. o dráhach a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1459.)
Jurinová, Erika, podpredsedníčka NR SR (2012-10-16):
Ďakujem pekne, pán spravodajca. Otváram rozpravu. Do rozpravy som nedostala žiadnu písomnú prihlášku. Pýtam sa, či sa chce niekto do rozpravy prihlásiť ústne. Ak nie, vyhlasujem rozpravu za skončenú. Chcete zaujať stanovisko, pán minister? Pán spravodajca? Prerušujem rokovanie o tomto bode programu. A budeme pokračovať druhým čítaním o vládnom návrhu zákona, ktorým sa mení a dopĺňa zákon č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov . Vládny návrh zákona má parlamentnú tlač 170. Spoločná správa výborov má tlač 170a. Nech sa páči, pán minister, odôvodnite vládny návrh.
Janckulík, Igor, poslanec NR SR (2023-11-15):
Vážený pán predsedajúci, vážení páni ministri, kolegyne, kolegovia, som rád, Feri, že si otvoril detské pohotovosti. Ja pochádzam z okresu Námestovo, kde je jeden z mála okresov na Slovensku, kde populácia stále rastie. A je paradox, že tam, kde sa rodí najviac detí, tak niekto od zeleného stola v Bratislave rozhodol, že detskú pohotovosť v Námestove treba zrušiť a to aj napriek tomu, že momentálne máme dostatok detských lekárov. Takéto veci by sa nemali rozhodovať v Bratislave, ale mali by ich rozhodovať samosprávne kraje. Samosprávne kraje najlepšie poznajú situáciu v daných regiónoch a vedia, ako to vyriešiť. Takže dúfam, že nová pani ministerka zdravotníctva si to zoberie k srdcu a prehodnotí túto situáciu, to, čo spôsobilo bývalé vedenie ministerstva zdravotníctva. Ďakujem.
Jurinová, Erika, podpredsedníčka NR SR (2015-05-29):
Ďakujem pekne. Ja by som tiež chcela podporiť tento návrh aj návrh, ktorý vlastne následne bude predstavený, pretože úzko súvisia. A súvisia naozaj s naším obyvateľstvom. Súvisia s tým, že obezita je problémom dnešných dní, bude i nasledujúcich, budúcich dní, rokov a rovnako si myslím, tak ako ambíciu mala pani poslankyňa Zmajkovičová riešiť tento problém, rovnako ambíciu, možnože odborne na vyššej úrovni, má aj ambíciu kolegyňa Eva Horváthová. Veľmi si vážim aj to, že sa nezamerala teda, vravím, že možnože už trochu predbieham, len na bufety. Ale v súvislosti aj naozaj so vzdelávaním o zdraví, že podľa mňa tieto témy naozaj veľmi úzko súvisia a veľmi dobre, že vlastne v jednom bloku v hlasovaní budú tieto dva návrhy mať možnosť poslanci aj za SMER schváliť alebo vyradiť. Tiež si myslím, tak ako povedal môj predrečník, že táto téma si zaslúži naozaj podporu a je dôležité, aby sa k tomu celá spoločnosť postavila pozitívne. Nejde len o odstraňovanie horaliek. Ide o to, aby sme hľadali najlepšie spôsoby, ako deti vyučiť, naučiť správne sa stravovať.
Galko, Ľubomír, poslanec NR SR (2017-03-29):
Lebo vidím, že ste nervózny a poskakujete tu, jak, jak toto. No ak nechcete tu byť, tak choďte von. (Prerušenie vystúpenia predsedajúcim.)
P. Paška, predseda NR SR: (2009-12-01):
(Hlasovanie.) 139 prítomných, 84 za, 2 proti, 52 sa zdržalo, 1 nehlasoval. Tieto body sme schválili.